text: Kraftig blæst går udover åbningsfest
  30 marts 2012 kl. 12.20
  Vejdirektoratet er tvunget til at ændre festlighederne, når der er åbningsfest for den nye motorvej i morgen. Blæsten driller.
  Vejrdirektoratet føler, at det er uforsvarligt at stille telte op til lørdagens åbning af Sønderborgmotorvejen.
  Der er derfor skruet ned for festlighederne, når snoren skal klippes i morgen.
  Derfor bliver der ingen udstillinger fra Museum Sønderjylland, Sønderborg og Aabenraa Kommuner, Flensborg By, KMG og Vejdirektoratet. De skulle netop bruge teltene til deres udstillinger ved festpladsen på motorvejen.
  - Vejen åbner i morgen lørdag den 31. marts ? ingen tvivl om det, men desværre med lidt mindre fejring, siger kommunikationsmedarbejder i Vejdirektoratet Bjørn Kock Sørensen.
  - Det er vi meget ærgerlige over, men vi må tænke på sikkerheden. Flyvende telte på en motorvej går ikke, siger han. 
  Der vil stadig være snoreklip, taler, musik og motorcykelkortege til åbningsfesten.
  